**OPĆINA VIDOVEC**

**DJEČJI VRTIĆ ŠKRINJICA**

**OBRAZLOŽENJE**

**UZ GODIŠNJI IZVJEŠTAJ O IZVRŠENJU FINANCIJSKOG PLANA DJEČJEG VRTIĆA ŠKRINJICA ZA 2023. GODINU**

Prema članku 86. stavak 3. Zakona o proračunu (NN 144/21) „Proračunski korisnik dužan je upravljačkom tijelu, u skladu s aktima kojima je uređen rad proračunskog korisnika, dostaviti na usvajanje prijedlog godišnjeg izvještaja o izvršenju financijskog plana za proteklo razdoblje do 31. ožujka tekuće proračunske godine.“

Prijedlog godišnjeg izvještaja o izvršenju Dječjeg vrtića Škrinjica za razdoblje od 01. siječnja do 31. prosinca 2023. godine iskazuje realizaciju Financijskog plana za razdoblje od 01. siječnja do 31. prosinca 2023. godine u skladu sa sadržajem Financijskog plana, propisanog Zakonom o proračunu (NN 144/21) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23).

Financijski plan Dječjeg vrtića Škrinjica za 2023. godinu donesen je na 32. sjednici Upravnog vijeća Dječjeg vrtića Škrinjica dana 14. listopada 2022. godine te je od strane Općinskog vijeća Općine Vidovec prihvaćen na 14. sjednici održanoj dana 15. prosinca 2022. godine.

U izvještajnom razdoblju donijete su jedne izmjene i dopune Financijskog plana (prve izmjene i dopune Financijskog plana).

Prve izmjene i dopune Financijskog plana za 2023. godinu donijete su na 44. sjednici Upravnog vijeća Dječjeg vrtića Škrinjica održanoj dana 07. prosinca 2023. godine te su od strane Općinskog vijeća Općine Vidovec prihvaćene na 23. sjednici održanoj dana 28. prosinca 2023. godine.

**Godišnji izvještaj o izvršenju financijskog plana proračunskog korisnika sadrži opći dio, posebni dio, obrazloženje i posebne izvještaje.**

**Opći dio godišnjeg izvještaja o izvršenju financijskog plana sadrži:**

* Sažetak Računa prihoda i rashoda i Računa financiranja
* Račun prihoda i rashoda i Račun financiranja

**Posebni dio godišnjeg izvještaja o izvršenju financijskog plana sadrži:**

* Izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**Obrazloženje se sastoji od:**

* Obrazloženja općeg dijela izvještaja o izvršenju
* Obrazloženja posebnog dijela izvještaja o izvršenju

**Posebni izvještaji:**

* izvještaj o zaduživanju na domaćem i stranom tržištu novca i kapitala
* izvještaj o korištenju sredstava fondova Europske unije
* izvještaj o danim zajmovima i potraživanjima po danim zajmovima
* izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
1. **OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA DJEČJEG VRTIĆA ŠKRINJICA**
* **obrazloženje ostvarenja prihoda i rashoda, primitaka i izdataka**

**1. PRIHODI POSLOVANJA (6)**

U razdoblju od 01.01.– 31.12.2023. godine, Dječji vrtić Škrinjica ostvario je prihode poslovanja u iznosu od **499.279,57 eura** i to kako slijedi:

 **- Tekuće pomoći proračunskim korisnicima iz proračuna koji im nije nadležan u iznosu od 1.510,40 eura** ostvareni su 50,65% u odnosu na planirano. Odnose se na prihode iz državnog proračuna koji su dodijeljeni na temelju Odluke o sufinanciranju programa javnih potreba u području predškolskog odgoja i obrazovanja.

 **- Kamate na oročena sredstva i depozite po viđenju – 0,01 euro**, ostvareni su 0,15% u odnosu na planirano

 **- Ostali nespomenuti prihodi – 178.725,37 eura,** ostvareni su 97,96% u odnosu na planirano

 **- Prihodi iz nadležnog proračuna za financiranje rashoda poslovanja – 318.831,40** eura, ostvareni su u 97,78% u odnosu na planirano. Odnose se na prihode iz nadležnog proračuna Općine Vidovec.

 **- Ostali prihodi- 212,39 %**  ostvareni su 100% u odnosu na planirano.

U odnosu na navedeno razdoblje prethodne godine vidljivo je povećanje ostalih nespomenutih prihoda zbog povećanja ekonomske cijene odnosno zbog povećanja cijene za korisnike usluge Dječjeg vrtića. Također, vidljivo je i povećanje prihoda iz nadležnog proračuna za financiranje redovne djelatnosti i većih prihoda za pokriće rashoda za zaposlene koji su financirani iz nadležnog proračuna.

**2. RASHODI POSLOVANJA (3)**

 U razdoblju od 01.01. – 31.12.2023. godine Dječji vrtić Škrinjica ostvario je ukupne rashode poslovanja u iznosu od **485.938,66 eura** i to kako slijedi:

 **- Rashodi za zaposlene –** **372.825,44 eura** ostvareni su 98,99% u odnosu na planirano, sastoje se od:

 - plaće za redovan rad u iznosu od 297.464,65 eura

 - ostali rashodi za zaposlene (uskrsnica, božićnica, dar djetetu, regres, naknada za

 topli obrok) u iznosu od 34.087,32 eura

 - doprinosi na plaću u iznosu od 41.273,47 eura

 - **Materijalni rashodi – 111.919,62 eura** ostvareni su 91,33 % u odnosu na planirano, sastoje se od:

- naknade troškova zaposlenima u iznosu od 26.238,86 eura ostvareni su 99,53% u odnosu na planirano (sastoje se od: službena putovanja u iznosu od 2.143,00 eura, naknade za prijevoz u iznosu od 21.857,60 eura, stručno usavršavanje zaposlenika u iznosu od 2.210,26 eura i ostalih naknada troškova zaposlenima u iznosu od 28,00 eura)

- rashoda za materijal i energiju u iznosu od 66.088,69 eura, ostvareni su 88,68% u odnosu na planirano (sastoje se od: uredski materijal i ostali materijalni rashodi u iznosu od 7.060,04 eura materijal i sirovine u iznosu od 29.541,71 eura, energija u iznosu od 28.234,97 eura, materijal i dijelovi za tekuće i investicijsko održavanje u iznosu od 1.055,07 eura, sitni inventar u iznosu od 69,15 eura, službena, radna i zaštitna odjeća i obuća u iznosu od 127,75 eura)

 - rashoda za usluge u iznosu od 13.780,25 eura ostvareni su 91,23 % u odnosu na planirano (sastoje se od: usluga telefona, pošte i prijevoza u iznosu od 1.492,75 eura, usluge tekućeg i investicijskog održavanja u iznosu od 3.683,45 eura, usluge promidžbe i informiranja u iznosu od 387,40 eura, komunalne usluge u iznosu od 2.388,62 eura, zdravstvene i veterinarske usluge u iznosu od 1.119,27 eura, intelektualne i osobne usluge u iznosu od 331,18 eura, računalne usluge u iznosu od 734, 88 eura i ostale usluge u iznosu od 3.642,70 eura)

- ostalih nespomenutih rashoda poslovanja u iznosu od 5.811,82 eura ostvareni su 88,66% u odnosu na planirano (sastoje se od: naknade za rad predstavničkih i izvršnih tijela, povjerenstva i slično u iznosu od 1.136,47 eura, premija osiguranja u iznosu od 806,75 eura, reprezentacija u iznosu od 96,64 eura, pristojbe i naknade u iznosu od 1.501,05 eura, ostali nespomenuti rashodi poslovanja u iznosu od 2.270,91 eura)

 **- Financijski rashodi – 1.193,60 eura** ostvareni su 91,47% u odnosu na planirano, a odnose se na bankovne usluge i usluge platnog prometa.

**3. RASHODI ZA NABAVU NEFINANCIJSKE IMOVINE (4)**

U razdoblju od 01.01. do 31.12.2023. godine rashodi za nabavu nefinancijske imovine iznose 5.426,73 eura, ostvareni su 100% u odnosu na planirano i to kako slijedi:

 **- Rashodi za nabavu proizvedene dugotrajne imovine** – 5.426,73 eura, a odnosi se na nabavu postrojenja i opreme u iznosu od 4.234,09 eura te na nabavu nematerijalne proizvedene imovine (ulaganje u računalne programe) u iznosu od 1.192,64 eura.

* **obrazloženje prenesenog manjka**

Ukupno prihodi i primici ostvareni su u iznosu od 499.279,57 eura, ukupni rashodi i izdaci ostvareni su u iznosu od 491.365,39 eura što rezultira viškom prihoda i primitaka u iznosu od 7.914,18 eura.

 Navedeni višak rezultat je postupanja u skladu s Odlukom o pokriću manjka (KLASA: 400-02/21-01/02, URBROJ: 2186-170-02-23-21) odnosno rezultat je maksimalnog poštivanja načela ekonomičnosti i učinkovitosti prilikom trošenja proračunskih sredstva kako bi ostvareni prihodi bili dostatni za pokriće tekućih rashoda ali i dostatni za pokriće prenesenog dijela manjka. U 2022. godini Dječji vrtić Škrinjica završio je s manjkom u iznosu od 18.190,33 eura zbog povećanja troškova energenata i materijalnih rashoda (rast cijena namirnica) na kraju 2023. godine manjak se uspio smanjiti za 7.914,18 eura te sada iznosi 10.276,15 eura.

U svrhu uravnoteženja Financijskog plana, nakon uključivanja manjka nastavit će se s daljnjim poduzimanjem svih mjera za pravodobno prikupljanje i ostvarenje prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće dijela prenesenog manjka te rashoda i izdataka u skladu s definiranom dinamikom

**STANJE NOVAČNIH SREDSTAVA NA RAČUNU PRORAČUNSKOG KORISNIKA NA POČETKU I NA KRAJU PRORAČUNSKE GODINE**

Na dan 01.01.2023. godine stanje na računu Dječjeg vrtića Škrinjica iznosilo je 630,84 eura, a na dan 31.12.2023. godine stanje na računu Dječjeg vrtića Škrinjica iznosilo je 500,76 eura.

1. **OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA DJEČJEG VRTIĆA ŠKRINJICA**

U Dječjem vrtiću Škrinjica u 2023. godini nastavila su se provoditi dva programa: kraći program engleskog jezika i kraći kineziološki program. Navedeni programi provode se tokom 8 mjeseci odnosno od mjeseca listopada do mjeseca svibnja.

Dječji vrtić Škrinjica svojim programima realizira zadatke s ciljem stalnog podizanja kvalitete rada djece predškolske dobi. Cjelokupni rad se odvija usklađen s razvojnim mogućnostima i potrebama djece. Najvažniji i najrelevantniji pokazatelj uspješnosti realizacije ciljeva je interes djece za kraće programe.

**III. POSEBNI IZVJEŠTAJI**

Izvještaj o korištenju sredstava fondova Europske unije

* u navedenom razdoblju Dječji vrtić Škrinjica nije koristio sredstva fondova Europske unije

Izvještaj o zaduživanju na domaćem i stranom tržištu novca i kapitala

* u navedenom razdoblju Dječji vrtić Škrinjica nije se zaduživao na domaćem i stranom tržištu novca i kapitala

Izvještaj o danim zajmovima i potraživanjima po danim zajmovima

* u navedenom razdoblju Dječji vrtić Škrinjica nije imao dane zajmove

Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Potraživanje se odnosi na potraživanja od korisnika usluga za korištenje redovnih i dodatnih programa koji se provode u Dječjem vrtiću u iznosu od 4.771,46 eura. Važno je napomenuti da Dječji vrtić Škrinjica nema potencijalne obveze po osnovi sudskih sporova, međutim pokrenuta je ovrha prema korisnicima usluga/roditeljima zbog nepodmirenja ekonomske cijene vrtića u ukupnom iznosu od 2.099,14 eura.

Stanje obveza na kraju izvještajnog razdoblja iznosi 48.759,03 eura, od čega stanje dospjelih obveza iznosi 9.614,60 eura, a stanje nedospjelih obveza iznosi 39.144,43 eura. Što se tiče iznosa 9.614,60 eura dospjelih obveza iznos od 8.142,255 eura odnosi se na obveze za rashode poslovanje najveći dio nepodmirenih dospjelih obveza su obveza za plaćanje programa RITHA u iznosu od 3.300,00 eura te obveze za rashode za materijal i usluge kojima je datum dospijeća u 12. mjesecu.